รายชื่อภาพยนตร์ที่ทำเงินสูงสุดในประเทศไทย
ภาพยนตร์ที่ทำเงินสูงสุดในประเทศไทย

ในบรรดาภาพยนตร์ที่ทำเงินสูงสุดในประเทศไทยสี่สิบอันดับแรก (เฉพาะในเขตกรุงเทพมหานคร ปริมณฑล และเชียงใหม่) ประกอบด้วยภาพยนตร์ไทย จำนวนสิบเอ็ดเรื่อง เป็นภาพยนตร์อิงประวัติศาสตร์ไทยของหม่อมเจ้าชาตรีเฉลิม ยุคล มากถึงห้าเรื่อง และมีภาพยนตร์ภาคเดียวเพียงสี่เรื่องเท่านั้นทำเงินติดอันดับ ได้แก่ พี่มาก..พระโขนง, ไอฟาย..แต๊งกิ้ว..เลิฟยู้, 2012 วันสิ้นโลก และ ไททานิค ที่เหลือทั้งหมดล้วนเป็นภาพยนตร์แฟรนไชส์
หากนับตั้งแต่ช่วงคริสต์ศตวรรษที่ 21 เป็นต้นมา ภาพยนตร์แฟรนไชส์กลายเป็นภาพยนตร์ทำเงินได้ดีที่สุดโดยเฉพาะภาพยนตร์แนวซูเปอร์ฮีโร มีภาพยนตร์สิบสองเรื่อง จากมาร์เวลสตูดิโอส์ ติดอันดับภาพยนตร์ที่ทำเงินสูงสุดในประเทศไทย ภาพยนตร์ที่ดัดแปลงมาจากหนังสือการ์ตูน อเวนเจอร์ส ทั้งหมดสี่เรื่องนั้นติดอันดับอยู่ในภาพยนตร์ทำเงินสูงสุดยี่สิบอันดับแรก ขณะที่ภาพยนตร์ดัดแปลงจากหนังสือการ์ตูนของมาร์เวลคอมิกส์เรื่องอื่น ๆ เช่น สไปเดอร์-แมน ก็ประสบความสำเร็จเช่นกัน
ภาพยนตร์เรื่อง อวตาร ของผู้กำกับชื่อดัง เจมส์ คาเมรอน ที่ถูกยกให้เป็นภาพยนตร์ทำเงินทั่วโลกสูงสุดตลอดกาล ติดอันดับ 11 ภาพยนตร์ทำเงินสูงสุดในประเทศไทย (สูงสุดเป็นอันดับสอง ณ ขณะนั้น) ขณะที่ภาพยนตร์ชุด ทรานส์ฟอร์เมอร์ส จากค่าย พาราเมาต์พิกเจอส์ และ เร็ว...แรงทะลุนรก จากค่าย ยูนิเวอร์แซลพิกเจอส์ ทำเงินติดอันดับชุดละสามเรื่อง นอกจากนี้ยังมีภาพยนตร์ชุด  แฮร์รี่ พอตเตอร์, จูราสสิค เวิลด์, จักรวาลขยายดีซี, จักรวาลไทบ้าน, แวมไพร์ ทไวไลท์ และ เดอะลอร์ดออฟเดอะริงส์ บางเรื่องติดอันดับเข้ามาด้วย
ภาพยนตร์ อเวนเจอร์ส: เผด็จศึก จากค่าย มาร์เวลสตูดิโอส์ สร้างสถิติเป็นภาพยนตร์ที่ทำเงินสูงสุดในประเทศไทย เมื่อปี พ.ศ. 2562 หลังทำเงินในเขตกรุงเทพมหานคร ปริมณฑล และเชียงใหม่ 617.55 ล้านบาท แซงหน้าภาพยนตร์ พี่มาก..พระโขนง จากค่าย จีทีเอช โดยใช้เวลาเพียงสิบหกวัน และคาดว่าทำเงินประมาณการรวมทั่วประเทศสูงถึง 1,091 ล้านบาท
ในตารางนี้จะแสดงภาพยนตร์เรียงลำดับตามจำนวนเงิน และอันดับสูงสุดที่เคยทำได้จากการฉายโรงภาพยนตร์ เฉพาะในเขตกรุงเทพมหานคร ปริมณฑล และเชียงใหม่ เท่านั้น รายได้จากการนำภาพยนตร์กลับมาฉายซ้ำภายหลังจะไม่ถูกนำมาคิดรวมกับรายได้เดิมที่เคยทำไว้ (ยกเว้นภาพยนตร์เรื่อง สุริโยไท)R ตารางนี้ไม่ได้แสดงข้อมูลรายได้รวมทั่วประเทศ เนื่องจากตัวเลขดังกล่าวเป็นเพียงตัวเลขประมาณการ และมีข้อจำกัดของการเข้าถึงข้อมูลในอดีต อย่างไรก็ตาม ตัวเลขรายได้ของภาพยนตร์บางเรื่อง มีอ้างอิงจากหลายแหล่ง (บริษัทผู้ผลิต, นิตยสารภาพยนตร์, บ็อกซ์ออฟฟิศโมโจ และบทความอิสระ) ซึ่งอาจเป็นข้อมูลที่ไม่ตรงกันหรือขัดแย้งกันได้
| อันดับ | สูงสุด | ปี | ภาพยนตร์ | บริษัทผู้จัดจำหน่าย | ทำเงิน (ล้านบาท) | อ้างอิง |
| --- | --- | --- | --- | --- | --- | --- |
| 1 | 1 | 2562 | อเวนเจอร์ส: เผด็จศึก | วอลต์ดิสนีย์พิกเชอส์ | 617.55 |  |
| 2 | 1 | 2556 | พี่มาก..พระโขนง | จีทีเอช | 568.55 |  |
| 3 | 2 | 2561 | อเวนเจอร์ส: มหาสงครามล้างจักรวาล | วอลต์ดิสนีย์พิกเชอส์ | 420.89 |  |
| 4 | 2 | 2558 | เร็ว..แรงทะลุนรก 7 | ยูไอพีUIP | 387.85 |  |
| 5 | 5 | 2565 | อวตาร: วิถีแห่งสายน้ำ | วอลต์ดิสนีย์พิกเชอส์ | 376.23 |  |
| 6 | 2 | 2557 | ไอฟาย..แต๊งกิ้ว..เลิฟยู้ | จีทีเอช | 330.55 |  |
| 7 | 1 | 2544 | สุริโยไท | สหมงคลฟิล์ม อินเตอร์เนชั่นแนล | 324.5R |  |
| 8 | 5 | 2560 | เร็ว..แรงทะลุนรก 8 | ยูไอพี | 321.96 |  |
| 9 | 5 | 2559 | กัปตันอเมริกา: ศึกฮีโร่ระห่ำโลก | วอลต์ดิสนีย์พิกเชอส์ | 311.21 |  |
| 10 | 3 | 2557 | ทรานส์ฟอร์เมอร์ส 4: มหาวิบัติยุคสูญพันธุ์ | ยูไอพี | 310.23 |  |
| 11 | 2 | 2552 | อวตาร | ทเวนตีท์เซนจูรีฟอกซ์ | 303 |  |
| 12 | 7 | 2558 | อเวนเจอร์ส: มหาศึกอัลตรอนถล่มโลก | วอลต์ดิสนีย์พิกเชอส์ | 294.77 |  |
| 13 | 3 | 2554 | ทรานส์ฟอร์เมอร์ส 3 | ยูไอพี | 291.20 |  |
| 14 | 9 | 2558 | จูราสสิค เวิลด์ | ยูไอพี | 290.64 |  |
| 15 | 13 | 2561 | จูราสสิค เวิลด์ อาณาจักรล่มสลาย | ยูไอพี | 288.88 |  |
| 16 | 16 | 2567 | ธี่หยด 2 | เอ็ม สตูดิโอ | 286.08 |  |
| 17 | 5 | 2556 | ไอรอนแมน 3 | บัวนา วิสต้า อินเตอร์เนชันเนล | 262.92 |  |
| 18 | 15 | 2562 | กัปตัน มาร์เวล | วอลต์ดิสนีย์พิกเชอส์ | 260.78 |  |
| 19 | 15 | 2561 | อควาแมน เจ้าสมุทร | วอร์เนอร์บราเธอร์สพิกเจอร์ส | 254.09 |  |
| 20 | 4 | 2555 | ดิ อเวนเจอร์ส | บัวนา วิสต้า อินเตอร์เนชันเนล | 252.16 |  |
| 21 | 20 | 2566 | สัปเหร่อ | ไทบ้าน สตูดิโอ | 245.10 |  |
| 22 | 19 | 2564 | สไปเดอร์แมน: โน เวย์ โฮม | โซนี่พิคเจอร์สรีลีสซิง | 239.29 |  |
| 23 | 19 | 2562 | สไปเดอร์แมน: ฟาร์ ฟรอม โฮม | โซนี่พิคเจอร์สรีลีสซิง | 238.99 |  |
| 24 | 4 | 2554 | แฮร์รี่ พอตเตอร์กับเครื่องรางยมทูต ภาค 2 | วอร์เนอร์บราเธอร์สพิกเจอร์ส | 236.23 |  |
| 25 | 22 | 2565 | จอมเวทย์มหากาฬ ในมัลติเวิร์สมหาภัย | วอลต์ดิสนีย์พิกเชอส์ | 221.00 |  |
| 26 | 2 | 2550 | ตำนานสมเด็จพระนเรศวรมหาราช ภาค ๑ องค์ประกันหงสา | สหมงคลฟิล์ม อินเตอร์เนชั่นแนล | 219.06 |  |
| 27 | 3 | 2550 | ตำนานสมเด็จพระนเรศวรมหาราช ภาค ๒ ประกาศอิสรภาพ | สหมงคลฟิล์ม อินเตอร์เนชั่นแนล | 216.87 |  |
| 28 | 4 | 2552 | 2012 วันสิ้นโลก | โซนี่พิคเจอร์สรีลีสซิง | 214.98 |  |
| 29 | 11 | 2556 | เร็ว..แรงทะลุนรก 6 | ยูไอพี | 213.72 |  |
| 30 | 1 | 2540 | ไททานิค | ทเวนตีท์เซนจูรีฟอกซ์ | 213.65 |  |
| 31 | 13 | 2557 | ตำนานสมเด็จพระนเรศวรมหาราช ภาค ๕ ยุทธหัตถี | สหมงคลฟิล์ม อินเตอร์เนชั่นแนล | 206.86 |  |
| 32 | 5 | 2552 | ทรานส์ฟอร์เมอร์ส อภิมหาสงครามแค้น | ยูไอพี | 201.60 |  |
| 33 | 8 | 2554 | ตำนานสมเด็จพระนเรศวรมหาราช ภาค ๓ ยุทธนาวี | สหมงคลฟิล์ม อินเตอร์เนชั่นแนล | 201.08 |  |
| 34 | 23 | 2561 | แบล็ค แพนเธอร์ | วอลต์ดิสนีย์พิกเชอส์ | 199.04 |  |
| 35 | 34 | 2566 | ธี่หยด | เอ็ม สตูดิโอ | 198.70 |  |
| 36 | 3 | 2548 | แฮร์รี่ พอตเตอร์กับถ้วยอัคนี | วอร์เนอร์บราเธอร์สพิกเจอร์ส | 190.86 |  |
| 37 | 13 | 2555 | แวมไพร์ ทไวไลท์ 4 เบรกกิ้งดอว์น ภาค 2 | มงคลเมเจอร์ | 189.93 |  |
| 38 | 3 | 2546 | เดอะลอร์ดออฟเดอะริงส์: มหาสงครามชิงพิภพ | มงคลเมเจอร์ | 184.63 |  |
| 39 | 4 | 2548 | ต้มยำกุ้ง | สหมงคลฟิล์ม อินเตอร์เนชั่นแนล | 183.35 |  |
| 40 | 25 | 2560 | สไปเดอร์แมน: โฮมคัมมิ่ง | โซนี่พิคเจอร์สรีลีสซิง | 182.97 |   |
UIPภาพยนตร์จากค่ายยูนิเวอร์แซลพิกเจอส์, พาราเมาต์พิกเจอส์ และบริษัทในเครือทั้งหมดที่เข้าฉายในประเทศไทย จะถูกจัดจำหน่ายผ่านบริษัทยูไนเต็ด อินเตอร์เนชั่นแนล พิคเจอร์ส (ยูไอพี) ซึ่งเป็นบริษัทร่วมทุนกัน
Rรายได้ของภาพยนตร์เรื่อง สุริโยไท เป็นรายรับรวมจากการออกฉายภาพยนตร์ฉบับปกติครั้งแรก (ความยาว 3 ชั่วโมง) เมื่อปี พ.ศ. 2544 และภาพยนตร์ฉบับสมบูรณ์ (ตัดต่อใหม่ ความยาว 5 ชั่วโมง) เมื่อปี พ.ศ. 2546